Številka: 110-7/2023-6223-2

Datum: 16. 11. 2023

Na podlagi 57. člena Zakona o javnih uslužbencih (Uradni list RS, št. 63/07 - uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF in spremembe, v nadaljevanju: ZJU) Upravna enota Litija, Jerebova ulica 14, 1270 Litija, objavlja interni natečaj za zasedbo prostega uradniškega delovnega mesta za nedoločen čas, s polnim delovnim časom

**Svetovalec v Oddelku za prostor, kmetijstvo in splošne zadeve - šifra DM 63**

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* sklenjeno delovno razmerje za nedoločen čas v organih državne uprave ali drugih organih, ki so po sporazumu z Vlado RS vstopili v interni trg dela,
* imenovani morajo biti v uradniški naziv,
* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* imeti morajo opravljeno obvezno usposabljanje za imenovanje v naziv,
* imeti morajo opravljen strokovni izpit iz upravnega postopka.

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Naloge delovnega mesta:

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na prvi stopnji,
* opravljanje drugih upravnih nalog podobne zahtevnosti.

Prijava mora vsebovati:

* pisno izjavo kandidata, da ima sklenjeno delovno razmerje za nedoločen čas v organih državne uprave ali v organih, ki so po sporazumu z Vlado RS vstopili v interni trg dela,
* pisno izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima,
* pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
* pisno izjavo kandidata, da izpolnjuje druge pogoje za zasedbo delovnega mesta,
* pisno izjavo, da za namen tega natečajnega postopka dovoljuje Upravni enoti Litija pridobitev podatkov iz uradnih evidenc oziroma kadrovske evidence organa, v katerem opravlja delo ter da je seznanjen in dovoljuje, da bo Upravna enota Litija podatke, ki jih bo navedel v prijavi obdelovala za namen tega postopka.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo opravljal delo na uradniškem delovnem mestu svetovalec, na katerem se naloge lahko opravljajo v treh nazivih (svetovalec III, II, I). Delovno razmerje bo s kandidatom sklenjeno za nedoločen čas, s polnim delovnim časom. Izbrani kandidat bo delo opravljal v prostorih Upravne enote Litija, Jerebova ulica 14, Litija.

Izpolnjevanje pogojev za zasedbo delovnega mesta bo v skladu z 11. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010) preverjeno pred izvedbo izbirnega postopka na podlagi prijav kandidatov.

V izbirni postopek se bodo v skladu z 12. členom uredbe iz prejšnjega odstavka uvrstile samo popolne in pravočasno prispele vloge in samo kandidati, ki izpolnjujejo natečajne pogoje.

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pomočjo morebitnih drugih metod preverjanja strokovne usposobljenosti.

Kandidat vloži prijavo v pisni obliki, ki jo pošlje v zaprti ovojnici z označbo: "za interni natečaj za prosto uradniško delovno mesto svetovalec, DM šifra 63" na naslov: Upravna enota Litija, Jerebova ulica 14, 1270 Litija, in sicer v roku 10 dni po objavi na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: ue.litija@gov.si, pri čemer veljavnost prijave ni pogojena z elektronskim podpisom.

Obvestilo o končanem natečaju bo objavljeno na osrednjem spletnem mestu državne uprave GOV.SI.

Informacije o delovnem področju in o izvedbi internega natečaja dobite na tel. št. (01) 8962 345 (Maja Končar), vsak delovni dan med 8.00 in 11.00 uro.

V besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Upravna enota Litija